**Noteikumi par**

**“Triju Baltijas valstu universitāšu stipendiju”**

*Triju Baltijas valstu universitāšu (Tartu Universitātes, Latvijas Universitātes un Viļņas Universitātes) rektori izsludina vienotu stipendijas konkursu katru gadu, pamatojoties uz ”Agreement of the Rector’s Scholarship”, parakstīts 2017.gadā 3.novembrī.*

1. **Stipendijas mērķis** ir veicināt igauņu, latviešu un lietuviešu valodas un kultūras pasniegšanu un studēšanu.
2. **Stipendijas apmērs:** stipendijas lielums ir **2000 (divi tūkstoši) euro.** Universitātes stipendiju piešķir secīgi – 2018.gadā konkursa noslēguma kārtu organizēja un stipendiju izmaksāja Tartu Universitāte, 2019.gadā – Latvijas Universitāte. 2020. gadā stipendiju 2000 euro apmērā izmaksās Viļņas Universitāte.
3. **Prasības stipendijas pretendentiem:** kandidēt ir aicināti Latvijas, Tartu un Viļņas universitātes visu studiju programmu un visu studiju līmeņu pilna laika studenti (tostarp šajās universitātēs studējošie ārvalstu studenti).
4. **Stipendijas piešķiršanas noteikumi:** pretendentiem jāpārvalda viena Baltijas valstu valoda C1 līmenī un pārējās divas valodas vismaz A2 līmenī.
5. **Stipendijas komisija**

5.1. Stipendijas pieteikumus izskata stipendijas komisija, kuras sastāvu apstiprina Latvijas Universitātes rektors, norādot komisijas priekšsēdētāju un sekretāru.

5.2. Komisijas sastāvu veido eksperti Baltijas valstu valodniecībā.

5.3. Komisija pieņem lēmumus ar klātesošo balsu vairākumu un ir lēmttiesīga, ja tajā piedalās vismaz puse no locekļiem un, ja balsošanā piedalās vismaz puse komisijas pārstāvju. Balsīm sadaloties vienādi, izšķirošā ir komisijas priekšsēdētāja balss.

1. **Pieteikšanās kārtība stipendijas konkursam**

6.1. Konkursā kandidāti tiks vērtēti trijās kārtās, ņemot vērā gan mutiskās, gan rakstveida izteiksmes prasmes.

6.2. *Vietējā konkursa rakstiskā kārta*: līdz **2019.gada 20.decembrim** jāiesniedz trīs rakstu darbi: viens igauņu, viens latviešu un viens lietuviešu valodā. Ja dalībnieks divas valodas pārvalda vienādā vai līdzīgā līmenī, tad rakstu darbiem viņš var izvēlēties to pašu tematu vai arī dažādus tematus. **Darbus sūtīt uz adresi: erika.krautmane@lu.lv**

6.2.1. C1 līmenī pārsprieduma eseja par kādu no šiem tematiem:

- Latviešu, lietuviešu un igauņu valodas – Mans Baltijas ceļš.

Noformējuma prasības un apjoms: burtu lielums 12; rindas atstarpes 1,5; apjoms līdz 3 A4 lpp.

6.2.2. Vismaz A2 līmenī saistīts teksts par vienu no šiem tematiem:

- Lietuvieši, latvieši un igauņi – līdzīgi un atšķirīgi.

- Mans ceļš pie Baltu valodas;

Noformējuma prasības un apjoms: burtu lielums 12; rindas atstarpes 1,5; apjoms līdz 1 A4 lpp.

6.3. *Vietējā konkursa mutiskā kārta*

6.3.1. Vietējās rakstiskās kārtas rezultāti dalībniekiem tiks paziņoti

janvāra pirmās nedēļas laikā, nosūtot e-pastu. Ar to pašu ziņu

dalībnieki saņems arī nākamās kārtas prasības. Vietējā mutiskā kārta

notiks janvāra vidū, datums katru gadu tiks precizēts. Par rezultātiem

un pēdējās kārtas prasībām dalībnieki tiks informēti individuāli.

6.4. *Noslēguma kārta* notiek secīgi, katru gadu vienā no trijām universitātēm un tajā piedalās visu trīs universitāšu pirmo divu kārtu labākie dalībnieki.

Noslēguma kārtas prasības izstrādā universitāte - stipendijas maksātāja.